ไฟแนนเซียลไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

GLOW กำไรทะยาน 256%
บริษัท โกลว์ พลังงาน (GLOW) ประกาศผลงานงวดไตรมาสแรกปีนี้ กำไรสุทธิ 1,667.27 ล้านบาท คิดเป็นกำไรหุ้นละ 1.14 บาท ขยายตัว 256% จากกำไรสุทธิ 468.24 ล้านบาท หรือ 0.32 บาทต่อหุ้นในช่วงเดียวกันปีก่อน 
สาเหตุที่มีกำไรเติบโตมาก เป็นเพราะบริษัทได้รับเงินชดเชยจากความล่าช้าในการก่อสร้างโครงการโรงไฟฟ้า CFB หน่วยที่ 3 จำนวน 215.4 ล้านบาท ขณะที่บริษัทมีรายได้รวม เพิ่มขึ้น 19.1% เป็น 9,438.8 ล้านบาท 
PTT ตั้ง 3 บริษัทย่อยในฮ่องกง
นายประเสริฐ บุญสัมพันธ์ ประธานเจ้าหน้าที่บริหารและกรรมการผู้จัดการใหญ่ บริษัท ปตท.(PTT) เปิดเผยว่า บริษัทย่อยชื่อ พีทีที อินเตอร์เนชั่นแนล ได้จัดตั้งบริษัทในต่างประเทศจำนวน 3 บริษัท จดทะเบียนที่เขตบริหารพิเศษฮ่องกง ทุนจดทะเบียน 1 หมื่นเหรียญฮ่องกง/บริษัท เพื่อรองรับโครงสร้างการขยายการลงทุนไปยังหลายธุรกิจในต่างประเทศ อาทิ ธุรกิจเหมืองถ่านหิน ธุรกิจผลิตก๊าซธรรมชาติบนเรือ ธุรกิจโรงไฟฟ้าจากถ่านหินและพลังน้ำ เป็นต้น 
‘ธีระมงคล’ พร้อมเทรด mai 14 พ.ค.
นายชนิตร ชาญชัยณรงค์ ผู้ช่วยผู้จัดการ กลุ่มงานผู้ออกหลักทรัพย์และบริษัทจดทะเบียน ตลาดหลักทรัพย์แห่งประเทศไทย และผู้จัดการตลาดหลักทรัพย์ เอ็ม เอ ไอ (mai) เปิดเผยว่า บริษัท ธีระมงคล อุตสาหกรรม (TMI) จะเข้าเป็นบริษัทจดทะเบียนในตลาดหลักทรัพย์ เอ็ม เอ ไอ (mai) เป็นรายแรกของปีนี้ และเริ่มซื้อขายตั้งแต่วันที่ 14 พ.ค. เป็นต้นไป 
ปัจจุบัน TMI มีทุนจดทะเบียนชำระแล้ว 80 ล้านบาท หลังขายหุ้นเพิ่มทุนให้ประชาชนครั้งแรก (ไอพีโอ) จำนวน 80 ล้านหุ้น ในราคาหุ้นละ 0.88 บาท จากราคาพาร์ 0.25 บาท 
‘ทรี บุญปราศภัย’เก็บ SLC เพิ่มเป็น6% 
นายทรี บุญปราศภัย รายงานว่า วันที่ 6 พ.ค.ที่ผ่านมา ได้ซื้อหุ้นบริษัท โซลูชั่น คอนเนอร์ (1998) หรือ SLC จำนวน 3.36% ส่งผลให้ถือหุ้นทั้งหมด 6.13% ของทุนชำระแล้ว
ทั้งนี้ จากการปิดสมุดทะเบียนผู้ถือหุ้นครั้งล่าสุดวันที่ 29 มี.ค. 2553 ไม่ปรากฏชื่อนายทรี บุญปราศภัย เป็นผู้ถือหุ้นใหญ่ติดอันดับ 1 ใน 38 ขณะที่ผู้ถือหุ้นสูงที่สุด คือนายธนพันธ์ วงศ์ชินศรี ถือจำนวน 16% เป็นญาติของภรรยานายฉาย บุนนาค
GFPT เทรดพาร์ 1 บาท 17 พ.ค.นี้ 
ตลาดหลักทรัพย์แห่งประเทศไทยเห็นควรให้หุ้นของบริษัท จีเอฟพีที (GFPT) ซื้อขายด้วยมูลค่าที่ตราไว้ (พาร์) หุ้นละ 1 บาท ตั้งแต่วันที่ 17 พ.ค. 2553 เป็นต้นไป ภายหลังเปลี่ยนแปลงพาร์จากเดิมหุ้นละ 10 บาทเสร็จเรียบร้อยแล้ว ล่าสุดราคาหุ้น GFPT ปิดที่ 72.25 บาท บวก 0.25 บาท